पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के संक्रमण काल में रेलवे विभाग सावधानी बरत रहा है। इटारसी के डीजल लोको शेड में कार्य करने वाले कर्मचारियों की सुरक्षा के लिए सैनेटाइजर के 30 स्टैंड बनाए गए हैं। वरिष्ठ मंडल यांत्रिक इंजीनियर (डीजल) अजय कुमार ताम्रकार ने बताया।
यह सैनेटाइजर स्टैंड डीजल शेड में ही बनाए गए हैं जो मजबूत एवं टिकाऊ डिजाइन के तथा स्प्रिंग लोडेड हैं। इन सैनिटाइजर स्टैंड में रखे सैनिटाइजर का उपयोग हाथों से छुए बिना ही कर्मचारी कर रहे हैं। इससे संक्रमण फैलने की संभावना नहीं रह जाती है। इसके अलावा शेड के कार्यालयों के दरवाजों को खोलने के लिए फूट क्लैंप लगाए गए हैं, जिससे कर्मचारियों को दरवाजों के हैंडल हाथ से नहीं छूना पड़ता। इस नवाचार से शेड के कर्मचारियों को कोरोना संक्रमण से बचाने में मदद मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn